দানিলো

দানিলো লুইজ দা সিলভা (পর্তুগিজ: Danilo; জন্ম: ১৫ জুলাই ১৯৯১; দানিলো নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ইতালীয় ক্লাব ইয়ুভেন্তুস এবং ব্রাজিল জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় এবং বাম পার্শ্বীয় রক্ষণভাগের খেলোয়াড় হিসেবে খেলেন। ২০০৪–০৫ মৌসুমে, মাত্র ১৩ বছর বয়সে, ব্রাজিলীয় ফুটবল ক্লাব তুপিনাম্বাসের যুব পর্যায়ের হয়ে খেলার মাধ্যমে দানিলো ফুটবল জগতে প্রবেশ করেছেন এবং পরবর্তীকালে আমেরিকার যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০০৯ সালে, ব্রাজিলীয় ক্লাব আমেরিকার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আমেরিকার হয়ে দুই মৌসুমে ১৫ ম্যাচে অংশগ্রহণ করার পর ২০১০ সালে তিনি সান্তোসে যোগদান করেছেন। সান্তোসের হয়ে তার দ্বিতীয় মৌসুমে তিনি মুরিসি রামালিয়োর অধীনে ২০১১ কোপা লিবের্তাদোরেসের শিরোপা জয়লাভ করেছেন। সান্তোসে দুই মৌসুম অতিবাহিত করার পর প্রায় ১৩ মিলিয়ন ইউরোর বিনিময়ে পর্তুগিজ ক্লাব পোর্তুর সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ১৩৮ ম্যাচে ১২টি গোল করেছেন। অতঃপর তিনি দুই মৌসুম যাবত স্পেনীয় ক্লাব রিয়াল মাদ্রিদের হয়ে খেলেছেন, ক্লাবটির হয়ে তিনি দুই মৌসুমে একটি লিগ শিরোপাসহ দুইটি উয়েফা চ্যাম্পিয়নস লিগের শিরোপা জয়লাভ করেছেন। পরবর্তীকালে, তিনি ম্যানচেস্টার সিটির হয়ে খেলেছেন। ২০১৯–২০ মৌসুমে, তিনি প্রায় ৩৭ মিলিয়ন ইউরোর বিনিময়ে ম্যানচেস্টার সিটি হতে ইতালীয় ক্লাব ইয়ুভেন্তুসে যোগদান করেছেন। ২০১১ সালে, দানিলো ব্রাজিল অনূর্ধ্ব-২০ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন। প্রায় ১ বছর যাবত ব্রাজিলের বয়সভিত্তিক দলের হয়ে খেলার পর, তিনি ২০১১ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ৪৫ ম্যাচে ১টি গোল করেছেন। তিনি ব্রাজিলের হয়ে এপর্যন্ত ১টি ফিফা বিশ্বকাপ (২০১৮) এবং ১টি কোপা আমেরিকায় (২০২১) অংশগ্রহণ করেছেন, যার মধ্যে ২০২১ সালে তিতের অধীনে কোপা আমেরিকার রানার-আপ হয়েছেন। দানিলো লুইজ দা সিলভা ১৯৯১ সালের ১৫ই জুলাই তারিখে ব্রাজিলের বিকাসে জন্মগ্রহণ করেছেন এবং সেখানেই তার শৈশব অতিবাহিত করেছেন। দানিলো ব্রাজিল অনূর্ধ্ব-২০ এবং ব্রাজিল অলিম্পিক দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০১১ সালের ১৮ই জানুয়ারি তারিখে তিনি ২০১১ দক্ষিণ আমেরিকান অনূর্ধ্ব-২০ চ্যাম্পিয়নশিপে প্যারাগুয়ে অনূর্ধ্ব-২০ দলের বিরুদ্ধে ম্যাচে ব্রাজিল অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। ব্রাজিলের বয়সভিত্তিক দলের হয়ে তিনি প্রায় ১ বছরে ১৯ ম্যাচে অংশগ্রহণ করে ৩টি গোল করেছেন। তিনি ২০১১ সালের ১৩ই ফেব্রুয়ারি তারিখে অনুষ্ঠিত ২০১১ দক্ষিণ আমেরিকান অনূর্ধ্ব-২০ চ্যাম্পিয়নশিপে উরুগুয়ে অনূর্ধ্ব-২০ দলের বিরুদ্ধে ব্রাজিলের বয়সভিত্তিক দলের হয়ে প্রথমবারের মতো গোল করেছেন। ২০১১ সালের ১৪ই সেপ্টেম্বর তারিখে, ২০ বছর, ১ মাস ও ৩০ দিন বয়সে, ডান পায়ে ফুটবল খেলায় পারদর্শী দানিলো আর্জেন্টিনার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২ নম্বর জার্সি পরিধান করে ডান পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি ০–০ গোলে ড্র করেছিল। ব্রাজিলের হয়ে অভিষেকের বছরে দানিলো সর্বমোট ২ ম্যাচে অংশগ্রহণ করেছেন। জাতীয় দলের হয়ে অভিষেকের ৮ বছর, ২ মাস ও ৫ দিন পর, ব্রাজিলের জার্সি গায়ে প্রথম গোলটি করেছেন; ২০১৯ সালের ১৯শে নভেম্বর তারিখে, দক্ষিণ কোরিয়ার বিরুদ্ধে ম্যাচের ৬০তম মিনিটে রেনান লোদির অ্যাসিস্ট হতে ব্রাজিলের হয়ে গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন। ১৫ জুলাই ২০২২ পর্যন্ত হালনাগাদকৃত। "Squads for 2017/18 Premier League confirmed"। Premier League। ১ সেপ্টেম্বর ২০১৭। সংগ্রহের তারিখ ৯ সেপ্টেম্বর ২০১৭।  "FIFA World Cup Russia 2018: List of Players: Brazil" (পিডিএফ)। FIFA। ১৫ জুলাই ২০১৮। পৃষ্ঠা 4। ১১ জুন ২০১৯ তারিখে মূল (পিডিএফ) থেকে আর্কাইভ করা।  "Danilo"। Real Madrid CF। ৮ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ১৬ জুন ২০২২।  Ribeiro, Bruno (২৫ জুলাই ২০১৭)। "Após faturar com venda para Real, time de MG pode lucrar com ida de Danilo para o City" [After cashing in with sale to Real, MG team can make money with Danilo's departure to City]। Globo Esporte (পর্তুগিজ ভাষায়)। Grupo Globo। সংগ্রহের তারিখ ২৫ জুলাই ২০১৭।  "Comunicado" [Announcement] (পিডিএফ) (পর্তুগিজ ভাষায়)। FC Porto। ১৯ জুলাই ২০১১। ২৪ ডিসেম্বর ২০১১ তারিখে মূল (পিডিএফ) থেকে আর্কাইভ করা। সংগ্রহের তারিখ ১৮ আগস্ট ২০১১।  "Comunicado" [Announcement] (পিডিএফ) (পর্তুগিজ ভাষায়)। Portuguese Securities Market Commission। ৩১ মার্চ ২০১৫। ২ এপ্রিল ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ৩১ মার্চ ২০১৫।  "Official announcement: Danilo"। Real Madrid CF। ১ এপ্রিল ২০১৫। সংগ্রহের তারিখ ১ এপ্রিল ২০১৫।  "Danilo joins Manchester City"। Manchester City F.C.। ২৩ জুলাই ২০১৭। সংগ্রহের তারিখ ২৩ জুলাই ২০১৭।  "Official announcement: Danilo"। Real Madrid CF। ২৩ জুলাই ২০১৭। সংগ্রহের তারিখ ২৩ জুলাই ২০১৭।  "Official: Danilo is Bianconero!"। Juventus F.C.। ৭ আগস্ট ২০১৯। সংগ্রহের তারিখ ৮ আগস্ট ২০১৯।  "Brazil U20 vs. Paraguay U20 - 18 January 2011 - Soccerway"। int.soccerway.com। সংগ্রহের তারিখ ১৫ জুলাই ২০২২।  "Brazil - Paraguay 4:2 (U20 Campeonato Sudamericano 2011 Peru, Group B)"। worldfootball.net। সংগ্রহের তারিখ ১৫ জুলাই ২০২২।  "Uruguay - Brazil 0:6 (U20 Campeonato Sudamericano 2011 Peru, Final Round)"। worldfootball.net। সংগ্রহের তারিখ ১৫ জুলাই ২০২২।  "Uruguay U20 vs. Brazil U20 - 13 February 2011 - Soccerway"। int.soccerway.com। সংগ্রহের তারিখ ১৫ জুলাই ২০২২।  "Argentina vs. Brazil - 15 September 2011 - Soccerway"। int.soccerway.com। সংগ্রহের তারিখ ১৫ জুলাই ২০২২।  "Argentina y Brasil igualaron 0–0 en Córdoba" [Argentina and Brasil went for 0–0 in Córdoba] (স্পেনীয় ভাষায়)। Argentine Football Association। ১৪ সেপ্টেম্বর ২০১১। সংগ্রহের তারিখ ১৪ নভেম্বর ২০১৩।  "Argentina - Brazil 0:0 (Friendlies 2011, September)"। worldfootball.net। সংগ্রহের তারিখ ১৫ জুলাই ২০২২।  "Argentina - Brazil, Sep 15, 2011 - International Friendlies - Match sheet"। www.transfermarkt.com। সংগ্রহের তারিখ ১৫ জুলাই ২০২২।  Strack-Zimmermann, Benjamin। "Argentina vs. Brazil"। www.national-football-teams.com। সংগ্রহের তারিখ ১৫ জুলাই ২০২২।  "Brazil vs. Korea Republic - 19 November 2019 - Soccerway"। int.soccerway.com। সংগ্রহের তারিখ ১৫ জুলাই ২০২২।  "Brazil - South Korea 3:0 (Friendlies 2019, November)"। worldfootball.net। সংগ্রহের তারিখ ১৫ জুলাই ২০২২।  "Brazil - South Korea, Nov 19, 2019 - International Friendlies - Match sheet"। www.transfermarkt.com। সংগ্রহের তারিখ ১৫ জুলাই ২০২২।  উইকিমিডিয়া কমন্সে দানিলো সংক্রান্ত মিডিয়া রয়েছে। দানিলো – ফিফা প্রতিযোগিতার রেকর্ড (ইংরেজি) দানিলো – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে দানিলো (ইংরেজি) সকারবেসে দানিলো (ইংরেজি) বিডিফুটবলে দানিলো (ইংরেজি) ট্রান্সফারমার্কেটে দানিলো (ইংরেজি) ওয়ার্ল্ডফুটবল.নেটে দানিলো (ইংরেজি) ইএসপিএন এফসিতে দানিলো (ইংরেজি) ন্যাশনাল-ফুটবল-টিমস.কমে দানিলো (ইংরেজি)